**Osnovna škola Zagvozd, Zagvozd**

Trg zabiokovskih junaka Domovinskog rata 4, 21270 Zagvozd

Antonela Filipović, v.d.ravnatelja

+385 21 847 015

[ravnatelj@os-zagvozd.skole.hr](mailto:ravnatelj@os-zagvozd.skole.hr)

**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE ZAGVOZD**

**veljača, 2024.**

**SADRŽAJ**

[1. Uvod 3](#_Toc184821460)

[2. Ciljevi Plana uključivanja dionika 4](#_Toc184821461)

[3. Načela Plana uključivanja dionika 5](#_Toc184821462)

[4. Definicije i pojmovi 6](#_Toc184821463)

[5. Akcijski plan za uključivanje dionika 7](#_Toc184821464)

[a. Objava informacija 7](#_Toc184821465)

[b. Utvrđivanje i uključivanje dionika 7](#_Toc184821466)

[c. Načini uključivanja 8](#_Toc184821467)

[d. Komunikacija i protok podataka 9](#_Toc184821468)

[e. Praćenje i izvještavanje 9](#_Toc184821469)

[6. Mehanizam za pritužbe (GRM) 10](#_Toc184821470)

[a. Ciljevi mehanizma za pritužbe (GRM) 10](#_Toc184821471)

[b. Tko može koristiti mehanizam za pritužbe (GRM)? 10](#_Toc184821472)

[c. Načela mehanizma za pritužbe (GRM) 10](#_Toc184821473)

[d. Primitak pritužbi 11](#_Toc184821474)

[7. Popis priloga: 11](#_Toc184821475)

[TABLICA 1 - PLAN UKLJUČIVANJA DIONIKA OSNOVNE ŠKOLE ZAGVOZD 12](#_Toc184821476)

[TABLICA 2 - PRIKAZ IMPLEMENTACIJE PLANA 13](#_Toc184821477)

[TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA 19](#_Toc184821478)

[ZAHTJEV ZA PRITUŽBU (obrazac) 20](#_Toc184821479)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je proces koji se provodi tijekom cijelog trajanja Projekta te za svaku školu podrazumijeva izradu pojedinačnog **Plana uključivanja dionika (Plan)** na razini škole koji **sadrži** **smjernice, načine, strategije i metode za uključivanje dionika**. Kada je pravilno osmišljen i proveden, Plan podržava razvoj snažnih, konstruktivnih i međusobno uključivih odnosa koji su važni za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

Budući da sudjelovanje škola u Eksperimentalnom programu može biti podvrgnuto kritičkom pregledu javnosti i svih ostalih uključenih dionika, uključivanje dionika na način predviđen Planom može izravno doprinijeti poboljšanju i jačanju primjene Eksperimentalnog programa pružanjem strukturiranih kanala za komunikaciju i stalnim povratnim informacijama različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.

# Ciljevi Plana uključivanja dionika

Ciljevi Plana uključivanja dionika Osnovne škole Zagvozd:

* Identificirati ključne dionike koji su pogođeni i/ili koji mogu utjecati na Projekt i njegove aktivnosti;
* Formirati platformu za komunikaciju s dionicima (informiranje, dvosmjerna komunikacija i uključivanje).
* Uspostaviti interne komunikacijske kanale koji će omogućiti stabilan protok informacija te pravovremenu, dosljednu i učinkovitu koordinaciju komunikacije.
* Uspostaviti jednostavne i praktične postupke i mehanizme za utvrđivanje i rješavanje pritužbi i primjedbi dionika i zainteresirane javnosti.
* Izgraditi odgovornost nad rezultatima Projekta među ključnim dionicima radi promicanja suradnje, povećanja vjerojatnosti uspješnih ishoda osiguravanjem sudjelovanja ključnih dionika
* Definirati uloge i odgovornosti za provedbu Plana;
* Definirati mjere izvještavanja i praćenja kako bi se osigurala učinkovitost Plana i periodičnih pregleda Plana na temelju nalaza.

Sa svrhom postizanja navedenih Ciljeva, Škola će provoditi sljedeće aktivnosti i strategije:

1. Usredotočenost na provedbu Plana kroz otvorenost i fleksibilnost
2. Primjena transparentne i dvosmjerne komunikacije s ključnim dionicima
3. Zaštita interesa dionika Projekta (odgovarajuća ravnoteža između zahtjeva za transparentnošću i zaštite interesa Projekta).
4. Otvorenost za zabrinutosti i strahove dionika
5. Djelomično uključivanje dionika u donošenje odluka (kao mjera za smanjenje rizika).
6. Usredotočenost na transparentno ispunjavanje očekivanja dionika, istodobno pružajući vjerodostojna objašnjenja ako se ona realno ne mogu ispuniti.

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici Projekta nisu samo "korisnici" već i ključni partneri u uspješnoj provedbi uvođenja Eksperimentalnog programa.
* Komunikacija je dvosmjerna i nadilazi "odnose s javnošću" ili kampanju širenja (jednosmjerni tijek komunikacije).
* Provedba transparentnih i pristupačnih postupaka za informirano sudjelovanje dionika.
* Plan je strukturiran na način da dionicima omogućuje informiranje, obradu i analizu podataka te pruža povratne informacija i daje mogućnost povratnih informacija o tome jesu li i kako njihove povratne informacije razmotrene.
* Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan je potrebno redovito ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.
* U konačnici, kroz slušanje i razumijevanje potencijalnih problema, izazovnih prilika i koristi odredit će se komunikacijski prioriteti o kojima će se provedbom konkretnih mjera podići svijest i ojačati razmjena informacija među dionicima.
* Povratne informacije dobivene uključivanjem dionika omogućit će odgovarajuće i kontinuirano mjerenje napretka u provedbi Projekta i pravovremenu prilagodbu provedbe Projekta.

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe (GRM)** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na mrežnoj stranici Škole radi boljeg razumijevanja Projekta.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole).

**U sklopu provedbe Eksperimentalnog programa u ovoj su Školi istaknuti sljedeći dionici:**

* Učenici
* Učitelji i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Osnivač
* Lokalna zajednica
* Škole koje sudjeluju u CDŠ
* Vanjski suradnici (sportski klubovi, DVD, neprofitne organizacije, škole stranih jezika, mažoretkinje, udruge, Županijska stručna vijeća, Aktiv ravnatelja, Centar za socijalnu skrb, Dom zdravlja, Policija) - (svi s kojima planiramo surađivati u provedbi CDŠ)

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Mrežna stranica Škole** – kontinuirano se koristi za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: javni sastanci, fokus grupe, okrugli stolovi, razgovori s ključnim dionicima, društvene mreže, dani otvorenih vrata, stručni skupovi. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole http://os-zagvozd.skole.hr tijekom i nakon provedbe Projekta.

Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Po završetku određene aktivnosti uključivanja dionika, sažetak aktivnosti bit će dodan u Plan.

Škola će jednom godišnje (studeni) slati **Izvješće o provedenim aktivnostima** **uključivanja dionika** Ministarstvu znanosti i obrazovanja i mladih na mail adresu [antun.bozic@mzom.hr](mailto:antun.bozic@mzom.hr).

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti i obrazovanja i mladih do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja i mladih u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 5. Plana) na adresu [ravnatelj@os-zagvozd.skole.hr](mailto:ravnatelj@os-zagvozd.skole.hr) . Zahtjev za pritužbu je dostupan i na mrežnoj stranici Škole na <http://os-zagvozd.skole.hr> te u fizičkom obliku u tajništvu škole.

Ravnatelj škole je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti i obrazovanja i mladih na e-mail adresu [antun.bozic@mzom.hr](mailto:antun.bozic@mzom.hr) .

Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja i mladih u roku od 30 dana od podnošenja prigovora.

# Popis priloga:

1. Tablica 1. Plan uključivanja dionika škole – str. 12
2. Tablica 2. Prikaz implementacije Plana – str. 13
3. Tablica 3. Strategija za uključivanje stajališta ranjivih skupina – str. 19
4. Zahtjev za pritužbu – str. 20

## 

|  |
| --- |
| TABLICA 1 - PLAN UKLJUČIVANJA DIONIKA OSNOVNE ŠKOLE ZAGVOZD |
| **Implementacija Eksperimentalnog programa**  **„Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“**  **Razdoblje provedbe Plana: ožujak 2023. – kolovoz 2027.** |
| Ciljevi:   1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:    * + 1. međusobno dijelili i učili u vezi s provedbom Eksperimentalnog programa (EP);        2. prikupili informacije o mogućnostima povezanima s EP        3. riješili nedoumice ili nepredviđena pitanja koja se pojave pri implementaciji EP. 2. Izraditi valjane zaključke o postignutom učinku Eksperimentalnog programa kroz uključivanje dionika. |
| Aktivnosti:   1. mapiranje dionika za školu, osiguravajući uključivost različitih skupina među obrazovnim zajednicama, uključujući ranjive učenike i obitelji te one iz visokorizičnih sredina 2. razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici 3. uključivanje dionika pružanjem strukturiranih kanala i aktivnosti za komunikaciju i dobivanjem povratnih informacija 4. integracija povratnih informacija dionika o EP-u 5. priprema i objavljivanje informacija o aktivnostima uključivanja dionika, prikupljenim povratnim informacijama i poduzetim mjerama |
| Doprinosi:  1. priprema alata za uključivanje te podršku provedbi Eksperimentalnog programa, uključujući školski GRM |
| Rezultati/Ishodi:   1. Proveden Plan na školskoj razini 2. Funkcionalni i pripremljeni GRM dnevnici i izvještaji 3. Pripremljena polugodišnja izvješća Plana 4. Pripremljeni podaci o povratnim informacijama NCVVO-u za evaluaciju učinka 5. Završno izvješće o postupcima uključivanja dionika i ukupne povratne informacije primljene tijekom provedbe Eksperimentalnog programa i preporuke za njegovo poboljšanje |

| TABLICA 2 - PRIKAZ IMPLEMENTACIJE PLANA | | | | | | |
| --- | --- | --- | --- | --- | --- | --- |
| **Dionici** | **Povratne informacije/područje utjecaja** | **Aktivnost** | **Način uključivanja** | **Indikator** | **Vremenski okvir/učestalost** | **Odgovornost za provedbu** |
| **Ravnatelji** | Razmjena iskustava i ravnatelja CDŠ škola o implementaciji | Sudjelovanje na stručnom skupu | Stručni skupovi  1. Online sastanak s predstavnicima MZOM-a za CDŠ škole i osnivače.  Teme: Plan nabave - sadržaj i priprema plana; Male darovnice - predstavljanje prihvatljivih aktivnosti;  Društvene teme i zaštita okoliša - najava aktivnosti i posjeta školama;  Izvannastavne (B1) i izvanškolske aktivnosti (B2) - financiranje  2. Online sastanak s predstavnicima MZOM-a. Tema: Financiranje izvannastavnih (B1) i izvanškolskih aktivnosti (B2) eksperimentalnog programa cjelodnevne škole  3. Online radionica s predstavnicima MZOM-a. Teme: Izrada individualnog Plana uključivanja dionika (SEP);  Fokus grupe - najava dolazaka u škole;  Male darovnice - najava poziva  4. Stručni skup za ravnatelje, stručne suradnike i administrativno osoblje osnovnih škola koje sudjeluju u  eksperimentalnom projektu Cjelodnevne škole | Broj održanih stručnih skupova  4 | Dva puta godišnje  1. 14. 9. 2023.  2. 8. 12. 2024.  3. 2. 2. 2024.  4. 6. 2. 2024. | MZOM uz sudjelovanje ravnatelja |
| Razmjena iskustava i ravnatelja CDŠ škola o implementaciji | Virtualni radni sastanak | Virtualni radni sastanak  Radni sastanak s ravnateljem OŠ „Tin Ujević“ Krivodol, ravnateljem OŠ „Selca“ Selca i ravnateljem OŠ Jakova Gotovca Unešić  Tema: Razmjena iskustava o provođenju EP | Broj održanih sastanaka  4 | 4 puta godišnje  29. 9. 2023.  5. 12. 2023.  1. 3. 2024.  7. 5. 2024. |  |
| Prikupljanje povratnih informacija o izazovima, koristima i mogućnostima | Provoditi radionice s ravnateljima iz CDŠ škola | Radionica | Broj održanih radionica | Jednom godišnje | Ravnatelji uz potporu MZOM-a |
| **Učitelji i ostalo školsko osoblje** | Razmjena iskustava i promicanje unakrsnog učenja | Provođenje fokus grupa licem u lice s nastavnicima i školskim osobljem | Učiteljsko vijeće  Učiteljska vijeća. Teme: Organizacija i provođenje A2, B1 i B2 programa; Provođenje EP – iskustva, dobre i loše strane, prijedlozi; Osvrt na fokus grupu s predstavnicima MZOM-a; | Broj održanih Učiteljskih vijeća  3 | Više puta godišnje  2/po školskoj godini  27. 2. 2024.  29. 4. 2024.  29. 5. 2024. | Ravnatelj, učitelji i stručni suradnici |
| Razmjena iskustava i promicanje unakrsnog učenja | Provođenje fokus grupa licem u lice s nastavnicima i školskim osobljem | Fokus grupa  Fokus grupa u školi u kojoj su sudjelovali predstavnici MZOM-a (4), učitelji iz OŠ Zagvozd i OŠ „Tin Ujević“ iz Krivodola Tema: Cjelodnevna škola – dosadašnja iskustva, mišljenja i prijedlozi | Broj održanih fokus grupa licem u lice/sažetak fokus grupa  Broj nastavnika i školskog osoblja koji su sudjelovali u fokus grupama  OŠ Zagvozd  Broj učitelja: 5  Broj stručnih suradnika: 3 | Više puta godišnje  2/po školskoj godini  13. 5. 2024. | Ravnatelj uz potporu MZOM-a i sudjelovanje učitelja i ostalog školskog osoblja |
| Prikupljanje povratnih informacija o izazovima, koristima i mogućnostima provedbe EP | Provođenje anketa, ispunjavanje online upitnika, održavanje sastanaka  Radni sastanci | Anketa/  online upitnik/  sastanak  Radni sastanci s učiteljima, stručnim suradnicima i tehničkim osobljem | Broj anketa/online upitnika/sastanaka  Kontinuirano tijekom godine  Broj nastavnika i školskog osoblja koji su sudjelovali u anketi/online upitniku/sastanku | 2 po školskoj godini  Kontinuirano tijekom godine | Ravnatelji |
| Razmjena iskustava među nastavnicima, roditeljima/skrbnicima i učenicima te prikupljanje povratnih informacija o provedbi EP  Uključivanje u B1 aktivnost | Provođenje dana otvorenih vrata  Provođenje B1 aktivnost | Dani otvorenih vrata  Radionice, predavanje  11 učitelja je održavalo B1 aktivnost | Broj održanih dana otvorenih vrata  1  Broj održanih sati  35/70 | 1/po školskoj godini  29. 5. 2023.  35/70 sati godišnje | Ravnatelji i nastavnici  Učitelji |
| **Učenici** | Osiguravanje strukturiranog kanala za slušanje glasa učenika i osiguravanje  integracije potreba i težnji učenika u EP  Osiguravanje širokog spektra obrazovnih aktivnosti  Međunarodna suradnja | Izbor učeničkog vijeća koje će zastupati učeničke interese i njegovo aktivno uključivanje u provedbu Eksperimentalnog programa  B1 programi  eTwinning | Fokus grupa  Sastanak  Sudjelovanje u B1 aktivnosti  Tijekom nastavne godine održavalo se 11 B1 aktivnosti raspoređenih u 11 skupina  Sudjelovanje u eTwinning projektima | Organizirano učeničko vijeće  Broj održanih fokus grupa/sažetak rezultata fokus grupa  Broj održanih sastanaka  Broj održanih sati  Broj održanih sati  Održano 449 sati  2 | Organizacija učeničkog vijeća u roku od 6 mjeseci od početka provedbe Eksperimentalnog programa  1 fokus grupa licem u lice sa učeničkim vijećem na kraju svakog polugodišta  Sastanci sa učeničkim vijećem – redovito  Održano 449 sati  Tijekom 2023./24. godine | Ravnatelji  Ravnatelji i stručni suradnici  Učitelji |
| Prikupljanje povratnih informacija o iskustvu, potrebama i nedoumicama učenika | Aktivno uključivanje i komunikacija s učenicima | Radionica  Individualni intervju  Anonimna anketa  Profesionalno usmjeravanje  Radionica o mentalnom zdravlju  Radionica o školskom uspjehu, Prevencija ovisnosti,  Individualni razgovori s psihologom i pedagogom | Broj održanih radionica/intervjua/anketa  10  Rezultati radionica/intervjua/anketa | 1 radionica/po školskoj godini  10  1 anonimna anketa na kraju svake školske godine  Intervjui – kontinuirano po potrebi | Ravnatelji i učitelji |
| **Vijeće roditelja / skrbnika** | Razmjena informacija o GRM-u, aktivnostima sudjelovanja dionika u provedbi Eksperimentalnog programa  Prikupljanje povratnih informacija o izazovima, mogućnostima i koristima | Sudjelovanje u fokus grupama s roditeljima / skrbnicima / Vijećem roditelja | Fokus grupa  Fokus grupa u školi u kojoj su sudjelovali predstavnici MZOM-a (4), roditelji iz OŠ Zagvozd i OŠ „Tin Ujević“ iz Krivodola Tema: Cjelodnevna škola – dosadašnja iskustva | Broj održanih fokus grupa/sažetak rezultata  Broj roditelja koji su sudjelovali u fokus grupama  OŠ Zagvozd: 7 | 2/po školskoj godini  1 | Ravnatelji i nastavnici |
| Osiguravanje pravodobnih i transparentnih informacija roditeljima/skrbnicima o provedbi Eksperimentalnog programa | Uspostaviti komunikacijske alate i širenje informacija o provedbi Eksperimentalnog programa (npr. često postavljana pitanja, ppt, letci itd.) | Objava materijala na mrežnim stranicama škola i na društvenim mrežama škole | Broj pripremljenih i objavljenih članaka/ppt//letaka  Broj objava na facebook stranici škole: 65  Broj objava na Instagram stranici škole: 65  Broj objava na mrežnoj stranici škole: 69 | Nakon svake aktivnosti uključivanja dionika | Ravnatelji |
| **Lokalna zajednica** | Osiguravanje pravovremenih informacija o projektnim aktivnostima lokalnoj zajednici i radnicima, uključujući GRM  Prikupljanje povratnih informacija za pravodobnu provedbu mjera prevencije i korekcije | Provesti konzultacije (prezentaciju projekta) sa stanovnicima susjednih zgrada na koje građevinski radovi mogu utjecati (npr. prašina, buka, poremećaji u prometu) | Znakovi na gradilištu  Sastanci Zajednice (ovisno o veličini/učinku građevinskih aktivnosti)  Tiskani materijali | Broj primljenih i razriješenih GRM-ova  Broj održanih sastanaka | Prije početka građevinskih radova i kontinuirano kroz provedbu Projekta | Ravnatelji/ugovoreno građevinsko i/ili nadzorno tijelo |
| **Osnivač** | Osiguravanje pravovremenih informacija o projektnim aktivnostima | Sastanak na temu planova nabave | Sastanak  Provedba nabave | Broj održanih sastanaka | Kontinuirano kroz provedbu Projekta | Ravnatelj uz potporu Osnivača |
| **Vanjski suradnici** | Osiguravanje dodatnih edukativnih sadržaja/izvanškolskih aktivnosti | Provođenje radionica/treninga/ljetnih škola/predavanja | Trening/predavanja  Tijekom školske godine održavalo se 4 B2 aktivnosti u 4 skupine | Broj održanih sati/treninga  144 | 1/2 puta tjedno  2 puta tjedno | NK Kamen, škola stranih jezika  Big Kahuna, SPK Briljantin, Mažoretkinje grada Splita |

| TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA | | |
| --- | --- | --- |
| **Skupine u nepovoljnom položaju/ranjive skupine** | **Što bi pojedince ili skupine moglo spriječiti da sudjeluju u Projektu?** | **Kako se mogu uključiti u aktivnosti uključivanja dionika?** |
| **Etničke skupine** | Jezične barijere, nedostatak vještina čitanja | * Prilagođeni EP materijali * Prijevod materijala tijekom sastanaka s roditeljima * Korištenje jednostavnog jezika |
| **Osobe s oštećenjem vida ili sluha te osobe/studenti s invaliditetom općenito** | Nemogućnost jednostavnog pristupa informacijama o provedbi Eksperimentalnog programa | * Korištenje raznih komunikacijskih materijala o Projektu, uključujući Brailleovo pismo, audio i tisak, te znakovni jezik na projektnim videozapisima * Angažman lokalnih nevladinih organizacija koje rade s ranjivim osobama na razini zajednice kako bi pomogle u širenju informacija i organizaciji savjetovanja |
| **Zaposleni roditelji školske djece** | Nedostatak dostupnosti tijekom redovnog radnog vremena | * Konzultacije koje će se održavati ponekad prikladne za zaposlene roditelje |

## ZAHTJEV ZA PRITUŽBU (obrazac)

**Zahtjev za pritužbu Osnovne škole Zagvozd**

|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)